b"\n_START_ARTICLE_\nSant Mart\xc3\xad d'Ur\n_START_SECTION_\nHist\xc3\xb2ria\n_START_PARAGRAPH_\nL'esgl\xc3\xa9sia \xc3\xa9s esmentada per primera vegada al segle nov\xc3\xa8 en l'Acta de Consagraci\xc3\xb3 de la Catedral de la Seu d'Urgell (819) i de la mateixa \xc3\xa8poca n'\xc3\xa9s la major part de l'edifici actual, encara que la nau i el campanar foren considerablement reformats al segle XVIII. El 7 de juny del 1934 va ser declarat monument hist\xc3\xb2ric de Fran\xc3\xa7a.\n_START_SECTION_\nArquitectura\n_START_PARAGRAPH_\nEl temple t\xc3\xa9 una cap\xc3\xa7alera t\xc3\xadpica del primer art rom\xc3\xa0nic, o prerom\xc3\xa0nic, amb un absis central i dues absidioles, decorats amb bandes lombardes (una banda lombarda \xc3\xa9s una arcatura composta d'arcs en cintra vorejada lateralment per dues pilastres anomenades lesenes). En el cas d'Ur, cada banda lombarda \xc3\xa9s formada per dos arcs a l'absis central i tres a les absidioles; i per dessota de cada conjunt d'arcs hi ha una petita finestra cega. En la part inferior de les absidioles, el mur est\xc3\xa0 ornat amb un fris en dents d'engranatge."